Szám**:** 1-6/2023.

4. sz. napirendi pont

**Előterjesztés**

**Zalaszentgrót Város Önkormányzata Képviselő-testületének**

**2023. június 29-i rendes, nyilvános ülésére**

**Tárgy:** Döntés közétkeztetési pályázat elbírálásáról és az egyes önkormányzati rendeletek módosításáról

**Tisztelt Képviselő-testület!**

Zalaszentgrót Város Önkormányzata Képviselő-testületea 17/2023. (II.15.) számú határozatban úgy döntött, hogy a Zalaszentgrót Város Önkormányzatának közigazgatási területén működő oktatási-, nevelési és szociális intézmények közétkeztetésének, valamint a szünidei gyermekétkeztetésnek a folyamatos biztosítására nyílt pályázati eljárást folytat le.

A döntést követően 2023. május 03-án a teljes ajánlattételi dokumentáció megjelent a [www.zalaszentgrot.hu](http://www.zalaszentgrot.hu) weboldalon 2023. május 30-án 14.00 órai beadási határidővel.

Az ajánlattételi határidőig 1 darab ajánlat érkezett be. A benyújtott ajánlat sértetlen borítékban, azt előírt címzéssel és feliratokkal ellátva, határidőben érkezett be. Az ajánlat bontása során az ajánlatkérő nevét, címét és az ajánlat számszerűsíthető adatait ismertették a „Felolvasólap” szerint:

**1. Ajánlattevő neve:** Vásártér Bt.

**Címe:** 8790 Zalaszentgrót, Templom tér 1.

Az ajánlat tartalmaz egy eredeti és egy elektronikus másolati példányt. Az ajánlati boríték az ajánlatot sértetlen, roncsolás nélküli, összefűzött, aláírt formában tartalmazta.

**Az Ajánlattevő által megajánlott ajánlati ár:**

|  |  |  |
| --- | --- | --- |
| 1. | A gyógypedagógiai intézmény kollégiumában biztosítandó reggeli adagonkénti egységára | 325 Ft. |
| 2. | A bölcsődei reggeli adagonkénti egységára | 155 Ft. |
| 3. | A bölcsődei tízórai adagonkénti egységára | 50 Ft. |
| 4. | Az óvodai tízórai adagonkénti egységára | 190 Ft. |
| 5. | Az iskolai intézményi tízórai adagonkénti egységára | 195 Ft. |
| 6. | A gyógypedagógiai intézményi tízórai adagonkénti egységára | 195 Ft. |
| 7. | A bölcsődei ebéd adagonkénti egységára | 750 Ft. |
| 8. | Az óvodai ebéd adagonkénti egységára | 800 Ft. |
| 9. | Az iskolai intézményi normál menüválasztásos ebéd adagonkénti egységára | 1015 Ft. |
| 10. | Az iskolai intézményi emelt nyersanyagtartalmú ebéd adagonkénti egységára | 1315 Ft. |
| 11. | A gyógypedagógiai intézményi ebéd adagonkénti egységára | 1015 Ft. |
| 12. | A szociális ebéd adagonkénti egységára | 1015 Ft. |
| 13. | A bölcsődei uzsonna adagonkénti egységára | 190 Ft. |
| 14. | Az óvodai uzsonna adagonkénti egységára | 190 Ft. |
| 15. | Az iskolai intézményi uzsonna adagonkénti egységára | 190 Ft. |
| 16. | A gyógypedagógiai intézményi uzsonna adagonkénti egységára | 190 Ft. |
| 17. | A gyógypedagógiai intézmény kollégiumában biztosítandó vacsora adagonkénti egységára | 595 Ft. |
| 18. | Szünidei gyermekétkeztetés ebéd adagonkénti egységára. (5 hónapos kortól 6 éves korig) | 715 Ft. |
| 19. | Szünidei gyermekétkeztetés ebéd adagonkénti egységára. (7 éves kortól 18 éves korig) | 930 Ft. |

A tartalmi ellenőrzés során az alábbiak szerint, egy alkalommal került kiírásra hiánypótlás:

1. „Kérem szíveskedjen benyújtani az 1 fő leigazolt dietetikus szakember (Monori Krisztina) iskolai végzettségét és képzettségét tanúsító okirat másolatát.
2. Kérem szíveskedjen benyújtani az 1 fő leigazolt szakács szakképesítéssel rendelkező alkalmazott (Hemela Tamás) szakmai gyakorlat időtartamát alátámasztó szakmai önéletrajz saját kezűleg aláírt példányát és a rendelkezésre állást igazoló nyilatkozatát.

„

A hiánypótlást az ajánlatadó határidőben teljesítette.

Ezt követően 2023.06.15-én 16.00-kor összeült a Bíráló Bizottság az ajánlat formai bírálatára. A bírálat során a Bizottság formai hibát nem talált, így megkezdődhetett az ajánlat tartalmi értékelése.

A benyújtott ajánlatok értékelési részszempontok szerinti értékelése az alábbi formában zajlott:

|  |  |  |  |  |  |  |
| --- | --- | --- | --- | --- | --- | --- |
|  |  |  | Az ajánlattevő neve:  **Vásártér Bt.** | | Az ajánlattevő neve:  ………………………….. | |
|  | Az értékelés | A részszem-pontok |  |  |  |  |
|  | részszempontjai  (adott esetben alszempontjai is) | súlyszámai  (adott esetben az alszempon-tok súly-számai is) | Érté-kelési pont-szám | Értékelési pontszám és  súlyszám  szorzata | Érté-kelési pont-szám | Értékelési pontszám és  súlyszám  szorzata |
|  | 1. Legalacsonyabb ajánlati ár - A gyógypedagógiai intézmény kollégiumában biztosítandó reggeli ajánlati egységára (alszempont) | 2 | 10 | 20 |  |  |
|  | 2. Legalacsonyabb ajánlati ár - A bölcsődei reggeli ajánlati egységára (alszempont) | 2 | 10 | 20 |  |  |
|  | 3. Legalacsonyabb ajánlati ár - A bölcsődei tízórai ajánlati egységára (alszempont) | 2 | 10 | 20 |  |  |
|  | 4. Legalacsonyabb ajánlati ár - Az óvodai tízórai ajánlati egységára (alszempont) | 2 | 10 | 20 |  |  |
|  | 5. Legalacsonyabb ajánlati ár - Az iskolai intézményi tízórai ajánlati egységára (alszempont) | 2 | 10 | 20 |  |  |
|  | 6. Legalacsonyabb ajánlati ár A gyógypedagógiai intézményi tízórai ajánlati egységára (alszempont) | 2 | 10 | 20 |  |  |
|  | 7. Legalacsonyabb ajánlati ár - A bölcsődei ebéd ajánlati egységára (alszempont) | 10 | 10 | 100 |  |  |
|  | 8. Legalacsonyabb ajánlati ár - Az óvodai ebéd ajánlati egységára (alszempont) | 10 | 10 | 100 |  |  |
|  | 9. Legalacsonyabb ajánlati ár - Az iskolai intézményi normál menüválasztásos ebéd ajánlati egységára (alszempont) | 10 | 10 | 100 |  |  |
|  | 10. Legalacsonyabb ajánlati ár - Az iskolai intézményi emelt nyersanyagtartalmú ebéd ajánlati egységára (alszempont) | 0 | 10 | 0 |  |  |
|  | 11. Legalacsonyabb ajánlati ár - A gyógypedagógiai intézményi ebéd ajánlati egységára (alszempont) | 10 | 10 | 100 |  |  |
|  | 12. Legalacsonyabb ajánlati ár - A szociális ebéd ajánlati egységára (alszempont) | 10 | 10 | 100 |  |  |
|  | 13. Legalacsonyabb ajánlati ár - A bölcsődei uzsonna ajánlati egységára (alszempont) | 2 | 10 | 20 |  |  |
|  | 14. Legalacsonyabb ajánlati ár - Az óvodai uzsonna ajánlati egységára (alszempont) | 2 | 10 | 20 |  |  |
|  | 15. Legalacsonyabb ajánlati ár - Az iskolai intézményi uzsonna ajánlati egységára (alszempont) | 2 | 10 | 20 |  |  |
|  | 16. Legalacsonyabb ajánlati ár - A gyógypedagógiai intézményi uzsonna ajánlati egységára (alszempont) | 2 | 10 | 20 |  |  |
|  | 17. Legalacsonyabb ajánlati ár - A gyógypedagógiai intézmény kollégiumában biztosítandó vacsora ajánlati egységára (alszempont) | 6 | 10 | 60 |  |  |
|  | 18. Legalacsonyabb ajánlati ár - Szünidei gyermekétkeztetés ebéd ajánlati egységára. (5 hónapos kortól 6 éves korig). (alszempont) | 12 | 10 | 120 |  |  |
|  | 19. Legalacsonyabb ajánlati ár - Szünidei gyermekétkeztetés ebéd ajánlati egységára. (7 éves kortól 18 éves korig). (alszempont) | 12 | 10 | 120 |  |  |
|  | A súlyszámmal szorzott értékelési pontszámok összegei ajánlattevőnként |  |  | **1000** |  |  |

A pontozást követőn a Bíráló Bizottság az alábbi javaslatot teszi:

*„A közétkeztetés tárgyában meghirdetett nyílt beszerzési eljárásra határidőben egy ajánlat érkezett be. Az ajánlatot a Vásártér Bt. nyújtotta be. Pályázati anyagával kapcsolatosan egy alkalommal került hiánypótlás kiírásra, melyet Ajánlattevő határidőre hiánytalanul teljesített. A Bíráló Bizottság megállapította, hogy az Ajánlattevő ajánlata megfelel az ajánlattételi felhívásnak, benyújtott ajánlat a legalacsonyabb összegű ajánlat, a fenti táblázat alapján maximum pontszámmal az eljárás eredményeként nyertesnek a Vásártér Bt.-t javasolja kihirdetni.”*

Az új ajánlat a jelenlegi díjakhoz képest az alábbiak szerint alakul:

|  |  |  |  |
| --- | --- | --- | --- |
| **Megnevezés** | **2022. augusztus 1-től hatályos összesített bruttó egységár (Ft)** | **Beadott ajánlat alapján 2023. augusztus 1-től hatályos összesített bruttó egységár (Ft)** | **Változás** |
| 1. A gyógypedagógiai intézmény kollégiumában biztosítandó reggeli adagonkénti egységára | 310 | 325 | + 5% |
| 2. A bölcsődei reggeli adagonkénti egységára | 145 | 155 | + 7% |
| 3.A bölcsődei tízórai adagonkénti egységára | 45 | 50 | +11 % |
| 4. Az óvodai (ovi) tízórai adagonkénti egységára | 175 | 190 | +9% |
| 5. Az iskolai intézményi tízórai adagonkénti egységára | 175 | 195 | +11,5% |
| 6. A gyógypedagógiai intézmény (ovi) tízórai adagonkénti egységára | 175 | 195 | +9% |
| 7. A bölcsődei ebéd adagonkénti egységára | 750 | 750 | - |
| 8. Az óvodai ebéd adagonkénti egységára | 750 | 800 | + 7% |
| 9. Az iskolai intézményi normál menüválasztásos ebéd adagonkénti ára | 960 | 1015 | +6% |
| 10. Az iskolai intézményi emelt nyersanyagtartalmú ebéd adagonkénti ára | - | 1315 | - |
| 11. A gyógypedagógiai intézményi ebéd adagonkénti ára | 960 | 1015 | +6% |
| 12. A bölcsődei uzsonna adagonkénti egységára | 170 | 190 | +12% |
| 13. Az óvodai uzsonna adagonkénti egységára | 170 | 190 | +12% |
| 14. Az iskolai intézményi uzsonna adagonkénti ára | 170 | 190 | +12% |
| 15.A gyógypedagógiai intézményi uzsonna adagonkénti ára | 170 | 190 | +12% |
| 16. A gyógypedagógiai intézmény kollégiumában biztosítandó vacsora adagonkénti egységára | 560 | 595 | + 6% |
| **Szünidei gyermekétkeztetés** | | | |
| 17. Ebéd (5 hónapos kortól 6 éves korig) adagonkénti egységára | 675 | 715 | + 6% |
| 18. Ebéd (7 éves kortól 18 éves korig) adagonkénti egységára | 880 | 930 | + 6% |

A Szociális étkezés térítési díja bruttó 960,-Ft-ról, bruttó 1.015,-Ft-ra módosul. Az alábbi táblázat mutatja az összegek alakulását a jövedelemhatárokhoz igazítva.

**Étkeztetésért fizetendő személyi térítési díj** **2023.08.01-től**

Intézményi térítési díj napi összege: **bruttó 1015 Ft**

Az étkeztetésért fizetendő személyi térítési díj csökkentési rendszere *(A díjak az ÁFA-t is tartalmazzák)*

|  |  |  |  |
| --- | --- | --- | --- |
| **Jövedelem nyugdíjminimum %-ához viszonyított nagysága** | **Fizetendő személyi térítési díj napi összege 2022. november 1-től (Ft)** | **Fizetendő személyi térítési díj napi összege 2023. augusztus 01-től (Ft)** | **Változás (%)** |
| Jövedelem < öregségi nyugdíjminimum 200 %-a | 650 | **705** | 8,5 |
| Jövedelem = öregségi nyugdíjminimum 200-300 %-a | 740 | **795** | 7,4 |
| Jövedelem = öregségi nyugdíjminimum 300-400 %-a | 850 | **905** | 6,5 |
| Jövedelem > öregségi nyugdíjminimum 400 %-a | 960 | **1015** | 5,7 |

Az új közétkeztetési árakra figyelemmel szükséges a térítési díjakat szabályozó önkormányzati rendeletek módosításáról is dönteni.

A szociális igazgatásról és a szociális ellátásokról szóló 1993. évi III. törvény (a továbbiakban: Sztv.) 86. § (1) bekezdésének b) pontja alapján a települési önkormányzat köteles étkeztetést biztosítani. Az Sztv. 62. § (1) bekezdése szerint az étkeztetés keretében azoknak a szociálisan rászorultaknak a legalább napi egyszeri meleg étkezéséről kell gondoskodni, akik azt önmaguk, illetve eltartottjaik részére tartósan vagy átmeneti jelleggel nem képesek biztosítani, különösen koruk, egészségi állapotuk, fogyatékosságuk, pszichiátriai betegségük, szenvedélybetegségük, vagy hajléktalanságuk miatt.

A gyermekek védelméről és a gyámügyi igazgatásról szóló 1997. évi XXXI. törvény (a továbbiakban. Gyvt.) 18.§ (1a) bekezdése alapján a települési önkormányzat vagy a fenntartó a törvényben meghatározott módon, természetbeni ellátásként biztosítja a gyermekétkeztetést. A Gyvt. 21.§ (1) bekezdése szerint a gyermek életkorának megfelelő gyermekétkeztetést kell biztosítani a gyermeket gondozó szülő, törvényes képviselő vagy nevelésbe vett gyermek esetén a gyermek ellátását biztosító nevelőszülő, gyermekotthon vezetője, illetve az Szt. hatálya alá tartozó ápolást, gondozást nyújtó intézmény vezetője kérelmére. Ennek megfelelően a díjakat az önkormányzat 2023. évi költségvetéséről szóló 6/2023. önkormányzati költségvetési rendelet 10. melléklete tartalmazza.

Zalaszentgrót Város Önkormányzata Képviselő-testületének a szociális igazgatásról és szociális ellátásokról szóló 1993. évi III. törvény (továbbiakban: Sztv.) 92. § (1) bekezdésében kapott felhatalmazás alapján, a Magyarország Alaptörvénye 32. cikkének (1) bekezdés a) pontjában és a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 13. § (1) bekezdés 8. a. pontjában meghatározott feladatkörében eljárva a személyes gondoskodást nyújtó szociális ellátások térítési díjairól megalkotta az 6/2022. (IV. 1.) önkormányzati rendeletét.

Az intézményi térítési díj a személyes gondoskodás körébe tartozó szociális ellátások ellenértékeként megállapított összeg. Az intézményi térítési díj összege nem haladhatja meg a szolgáltatási önköltséget (Sztv. 115. § (1) bekezdése). Az intézményi térítési díj év közben egy alkalommal, támogatott lakhatás esetében két alkalommal korrigálható. Az intézményi térítési díjat integrált intézmény esetében is szolgáltatásonként kell meghatározni, ilyen esetben az önköltség számítása során a közös költségelemeket a szolgáltatásonkénti közvetlen költségek arányában kell megosztani. Az intézményi térítési díj meghatározásakor a szolgáltatási önköltség az intézményi térítési díj felső határa. A személyes gondoskodást nyújtó szociális ellátások térítési díjáról szóló 29/1993. (II. 17.) Korm. rendelet (a továbbiakban: Korm. rendelet) 3. § (4) bekezdését figyelembe véve az intézményi térítési díjat és a személyi térítési díjat az 1 és 2 forintos címletű érmék bevonása következtében szükséges kerekítés szabályairól szóló 2008. évi III. törvény 2. §-ának megfelelő módon kerekítve kell meghatározni.

Továbbá figyelembe kell venni Magyarország gazdasági stabilitásáról szóló 2011. évi CXCIV. törvény 32.§- át is, amely alapján a *„Fizetési kötelezettséget megállapító, fizetésre kötelezettek körét bővítő, a fizetési kötelezettség terhét növelő, a kedvezményt, mentességet megszüntető vagy korlátozó jogszabály kihirdetése és hatálybalépése között legalább 30 napnak el kell telnie.”*

Tekintettel arra, hogy a tervezett módosítás a korábbi szabályozáshoz képest egy fizetési kötelezettséget növelő rendelkezést tartalmaz, így a hatálybalépés időpontjaként a 2023. augusztus 01-i határidő javasolt, amely lehetőséget teremt a lakosság megfelelő tájékoztatására, ezáltal az érintettek részéről az új szabály betartásához szükséges intézkedések előkészítésére, megtételére is.

**Előzetes hatásvizsgálat a rendelethez:**

A jogalkotásról szóló 2010. évi CXXX. törvény 17. § (1) bekezdése alapján az alábbiakról tájékoztatom a tisztelt Képviselő-testületet:

A rendelettervezet jelentősnek ítélt hatásai:

A társadalmi és gazdasági hatásvizsgálat kapcsán megállapítható, hogy a Rendelet tervezett módosítása igazodik a központi jogszabályokhoz. Az adminisztratív terhek a Rendelet módosítását követően nem változnak. A Rendelet módosítása környezeti és egészségi hatással nem jár.

A rendelet megalkotásának szükségessége, a jogalkotás elmaradásának várható következményei:

A közétkeztetésre kiírt pályázati eljárás eredményeképpen megemelkedett étkezési költségek térítési díjként történő rendeleti szabályozása igazodik a központi jogszabályi rendelkezésekhez.

A rendelet alkalmazásához szükséges személyi, szervezeti, tárgyi és pénzügyi feltételek:

Az új szabályok alkalmazásához, végrehajtásához nem szükségesek újabb munkaszervezési és pénzügyi intézkedések, a végrehajtáshoz szükséges feltételek személyi, szervezeti, tárgyi feltételek adottak. A pénzügyi feltételek rendelkezésre állnak.

Összességében megállapítható, hogy a rendelet megalkotása nem keletkeztet többletfeltételeket a korábbiakhoz képest.

A Szociális és Humán Ügyek Bizottsága az előterjesztést a 2023. június 22-én tartott ülésén megtárgyalta és a 36/2023. (VI. 22.), 37/2023. (VI. 22.) számú határozataival javasolja Zalaszentgrót Város Önkormányzat Képviselő-testületének a határozati javaslat és a rendeletmódosítás elfogadását.

A Pénzügyi és Ügyrendi Bizottság az előterjesztést a 2023. június 22-én tartott ülésén megtárgyalta és a 45/2023. (VI. 22.), 46/2023. (VI.22.) számú határozataival javasolja Zalaszentgrót Város Önkormányzat Képviselő-testületének a határozati javaslat elfogadását.

Kérem a T. Képviselő-testületet, hogy az előterjesztést tárgyalja meg és az alábbi határozati javaslatot és az előterjesztéshez mellékelt rendelet tervezetet fogadja el

**Határozati javaslat:**

Zalaszentgrót Város Önkormányzata Képviselő-testülete a Zalaszentgrót Város Önkormányzatának közigazgatási területén működő oktatási-, nevelési és szociális intézmények közétkeztetésének, valamint a szünidei gyermekétkeztetésnek a folyamatos biztosítására kiírt nyílt pályázati eljárást eredményesnek minősíti és a beszerzési eljárás nyertes ajánlattevőjének a Vásártér Bt.-t (8790 Zalaszentgrót, Templom tér 1.) hirdeti ki, akivel a vállalkozási szerződést a beszerzési eljárás feltételei és a benyújtott vállalkozói ajánlat alapján köti meg.

Zalaszentgrót Város Önkormányzata Képviselő-testülete felhatalmazza Baracskai József polgármestert a szerződés megkötésére.

Határidő**:** 2023. június 30.

**Felelős:** Baracskai József polgármester

**Zalaszentgrót,** 2023. június 26.

|  |  |
| --- | --- |
|  | **Baracskai József**  polgármester |

A határozati javaslat a törvényességi előírásnak megfelel.

|  |  |
| --- | --- |
|  | **Dr. Simon Beáta**  jegyző |

**Zalaszentgrót Város Önkormányzata Képviselő-testületének 15/2023. (VI. 30.) önkormányzati rendelete**

**egyes önkormányzati rendeletek módosításáról**

Zalaszentgrót Város Önkormányzata Képviselő-testülete az Alaptörvény 32. cikk (2) bekezdésében, valamint a szociális igazgatásról és szociális ellátásokról szóló 1993. évi III. törvény 92. § (1) bekezdés b) pontjában kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 42. § 1. pontjában meghatározott feladatkörében eljárva, a személyes gondoskodást nyújtó szociális ellátások térítési díjáról szóló 29/1993. (II. 17.) Korm. rendelet figyelembevételével a személyes gondoskodást nyújtó szociális ellátások térítési díjairól szóló 6/2022. (IV. 1.) önkormányzati rendelet, valamint az önkormányzat 2023. évi költségvetéséről szóló 6/2023. (II. 16.) önkormányzati rendelete módosításáról a következőket rendeli el:

**1. §**

A személyes gondoskodást nyújtó szociális ellátások térítési díjairól szóló 6/2022. (IV. 1.) önkormányzati rendelet 1. melléklete helyébe az 1. melléklet lép.

**2. §**

Az önkormányzat 2023. évi költségvetéséről szóló 6/2023. (II. 16.) önkormányzati rendelet 10. melléklete helyébe a 2. melléklet lép.

**3. §**

Ez a rendelet 2023. augusztus 1-jén lép hatályba, és 2023. augusztus 2-án hatályát veszti.

Baracskai József Dr. Simon Beáta

polgármester jegyző

A rendelet 2023. június 30-án kihirdetésre került.

Dr. Simon Beáta

jegyző

*1. melléklet a 15/2023. (VI. 30.) önkormányzati rendelethez*

*1. melléklet*

**A személyes gondoskodás körébe tartozó ellátások intézményi térítési díjai**

1. **Házi segítségnyújtás** **intézményi térítési díjai:**

1.1. Intézményi térítési díj egy órára megállapított összege a személyi gondozás esetében: **390,-Ft**

1.2. Intézményi térítési díj egy órára megállapított összege a szociális segítés esetében: **390,-Ft**

2. **Étkeztetésért fizetendő személyi térítési díj: 2023.08.01-től**

2.1. Intézményi térítési díj napi összege: **bruttó 1015,-Ft**

2.2. Az étkeztetésért fizetendő személyi térítési díj csökkentési rendszere *(A díjak az ÁFA-t is tartalmazzák)*

|  |  |
| --- | --- |
| **Jövedelem nyugdíjminimum %-ához viszonyított nagysága** | **Fizetendő személyi térítési díj napi összege** |
| Jövedelem < öregségi nyugdíjminimum 200 %-a | 650 Ft-ról **705 Ft** |
| Jövedelem = öregségi nyugdíjminimum 200-300 %-a | 740 Ft-ról **795 Ft** |
| Jövedelem = öregségi nyugdíjminimum 300-400 %-a | 850 Ft-ról **905 Ft** |
| Jövedelem > öregségi nyugdíjminimum 400 %-a | 960 Ft-ról **1015 Ft** |

**Étkezéshez kapcsolódó szállítási költség**: **0 Ft**

3. **Idősek nappali ellátása** **intézményi térítési:** Kizárólag napközbeni tartózkodást igénybe vevők díjának napi összege: **0,-Ft**

Az 1. melléklet a Zalaszentgrót Város Önkormányzata Képviselő-testületének 15/2022. (VI. 30.) önkormányzati rendelete 2. §-ával megállapított szöveg.

Az 1. melléklet a Zalaszentgrót Város Önkormányzata Képviselő-testületének 18/2022. (IX. 30.) önkormányzati rendelete 1. § - 1. mellékletével megállapított szöveg.

Az 1. melléklet a Zalaszentgrót Város Önkormányzata Képviselő-testületének 15/2023. (VI.30.) önkormányzati rendelete 1.§-ával megállapított szöveg.

*2. melléklet a 15/2023. (VI. 30.) önkormányzati rendelethez*

|  |  |  |
| --- | --- | --- |
| 10. melléklet a 2023. évi költségvetésről szóló 6/2023. (II.16.) önkormányzati rendelethez | | |
|  |  |  |
| **Közétkeztetés 2023. évi intézményi térítési díjai** | |  |
| **ÁFA-val** | |  |
|  |  |  |
| adatok Ft-ban | |  |
|  |  |  |
|  | **Térítési díj** |  |
|  |
| **2023.08.01** |  |
| **Reggeli** |  |  |
| Bölcsöde | 95 |  |
| Gyógypedagógiai intézmény kollégiuma | 200 |  |
|  |  |  |
| **Tízórai** |  |  |
| Bölcsőde | 30 |  |
| Óvoda | 120 |  |
| Iskola | 125 |  |
| Gyógypedagógiai intézmény | 125 |  |
|  |  |  |
| **Ebéd** |  |  |
| Bölcsőde | 450 |  |
| Óvoda | 500 |  |
| Iskola normál menü | 630 |  |
| Iskola emelt nyersanyagtartalmú | 930 |  |
| Gyógypedagógiai intézmény | 630 |  |
|  |  |  |
| **Uzsonna** |  |  |
| Bölcsőde | 120 |  |
| Óvoda | 120 |  |
| Iskola | 120 |  |
| Gyógypedagógiai intézmény | 120 |  |
|  |  |  |
| **Vacsora** |  |  |
| Gyógypedógiai intézmény kollégiuma | 370 |  |
|  |  |  |
| **Tájékoztató adat:** |  |  |
| **Egésznapos ellátás** |  |  |
| Bölcsőde | 695 |  |
| Óvoda | 740 |  |
| Iskola normál menü | 875 |  |
| Iskola emelt nyersanyagtartalmú | 1175 |  |
| Gyógypedagóiai intézmény kollégiuma | 1445 |  |
|  |  |  |
|  |  |  |
|  |  |  |
|  |  |  |
| A 10. melléklet a Zalaszentgrót Város Önkormányzata Képviselő-testületének 12/2023. (V.26.) önkormányzati rendelete 2. § (9) bekezdésével megállapított szöveg. | | |
| A 10. melléklet a Zalaszentgrót Város Önkormányzata Képviselő-testületének 15/2023. (VI.30.) önkormányzati rendelete 2. § -ával megállapított szöveg. | | |

Végső előterjesztői indokolás

A szociális igazgatásról és a szociális ellátásokról szóló 1993. évi III. törvény (a továbbiakban: Sztv.) 86. § (1) bekezdésének b) pontja alapján a települési önkormányzat köteles étkeztetést biztosítani. Az Sztv. 62. § (1) bekezdése szerint az étkeztetés keretében azoknak a szociálisan rászorultaknak a legalább napi egyszeri meleg étkezéséről kell gondoskodni, akik azt önmaguk, illetve eltartottjaik részére tartósan vagy átmeneti jelleggel nem képesek biztosítani, különösen koruk, egészségi állapotuk, fogyatékosságuk, pszichiátriai betegségük, szenvedélybetegségük, vagy hajléktalanságuk miatt. Zalaszentgrót Város Önkormányzata Képviselő-testületének a szociális igazgatásról és szociális ellátásokról szóló 1993. évi III. törvény (továbbiakban: Sztv.) 92. § (1) bekezdésében kapott felhatalmazás alapján, a Magyarország Alaptörvénye 32. cikkének (1) bekezdés a) pontjában és a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 13. § (1) bekezdés 8. a. pontjában meghatározott feladatkörében eljárva a személyes gondoskodást nyújtó szociális ellátások térítési díjairól megalkotta az 6/2022. (IV. 1.) önkormányzati rendeletét. A fenntartó a személyes gondoskodás körébe tartozó szociális ellátások ellenértékeként megállapított intézményi térítési díjakat tárgyév április 1-jéig állapítja meg. Az intézményi térítési díj a személyes gondoskodás körébe tartozó szociális ellátások ellenértékeként megállapított összeg. Az intézményi térítési díj összege nem haladhatja meg a szolgáltatási önköltséget (Sztv. 115. § (1) bekezdése). Az intézményi térítési díj év közben egy alkalommal, támogatott lakhatás esetében két alkalommal korrigálható. Az intézményi térítési díjat integrált intézmény esetében is szolgáltatásonként kell meghatározni, ilyen esetben az önköltség számítása során a közös költségelemeket a szolgáltatásonkénti közvetlen költségek arányában kell megosztani. Az intézményi térítési díj meghatározásakor a szolgáltatási önköltség az intézményi térítési díj felső határa. A személyes gondoskodást nyújtó szociális ellátások térítési díjáról szóló 29/1993. (II. 17.) Korm. rendelet (a továbbiakban: Korm. rendelet) 3. § (4) bekezdését figyelembe véve az intézményi térítési díjat és a személyi térítési díjat az 1 és 2 forintos címletű érmék bevonása következtében szükséges kerekítés szabályairól szóló 2008. évi III. törvény 2. §-ának megfelelő módon kerekítve kell meghatározni.

Részletes indokolás

**Az 1. §-hoz és az 1. melléklethez**

A személyes gondoskodást nyújtó szociális ellátások térítési díjairól szóló 6/2022. (IV. 1.) önkormányzati rendelet 1. mellékletét módosítani szükséges, amely változást a módosító rendelet 2. melléklete tartalmaz.

**A 2. §-hoz és a 2. melléklethez**

Az önkormányzat 2023. évi költségvetéséről szóló 6/2023. (II. 16.) önkormányzati rendelet 10. melléklete szabályozza a gyermekétkeztetés térítési díjait, amelyet módosítani szükséges a beszerzési eljárás eredményeképpen a módosító rendelet 1. mellékletének megfelelően.

**A 3. §-hoz**

A módosító rendelet hatályba lépéséről és a hatályon kívül helyezéséről rendelkezik.