Szám: 1-6/2023.

8. sz. napirendi pont

**Előterjesztés**

**Zalaszentgrót Város Önkormányzata Képviselő-testületének**

**2023. június 29-i rendes, nyilvános ülésére**

**Tárgy:** A ZalA-KAR Térségi Innovációs Társulás Társulási Megállapodásának módosítása

**Tisztelt Képviselő-testület!**

A ZalA-KAR Térségi Innovációs Társulás társulási megállapodását a Társulási Tanács a legutóbbi alkalommal a 2019.december 11-i társulási tanácsi ülésén a 16/2019. (XII.11.) számú határozatával módosította.

A hatályos Társulási Megállapodás módosításának indokai az alábbiak:

1. **Munkaszervezeti feladatok ellátásának rögzítése:** A Magyar Államkincstár jelezte, hogy szükséges a munkaszervezeti feladatok (döntések előkészítése, végrehajtás szervezése) ellátásának rögzítése a megállapodásban. Az előterjesztés mellékleteként egységes szerkezetű megállapodás I. fejezete ennek megfelelően részletesen tartalmazza a munkaszervezeti feladatokat.
2. **Települések címének módosítása, valamint a helyettesítés szabályaival való kiegészítés:** A társulási megállapodásban a törzskönyvi nyilvántartás alapján módosításra kerültek a címek, valamint a társulási megállapodás VI. fejezet 3.2 A Társulási Tanács ülései pontja a helyettesítésre vonatkozó szabályokkal került kiegészítésre.
3. **Lakosságszám aktualizálása**: A társulási megállapodás 1. függelékében aktualizálásra került a lakosságszám.

Az Mötv. 88. § (2) bekezdése értelmében a társulásban részt vevő képviselő-testületek mindegyikének minősített többséggel hozott döntése szükséges a társulási megállapodás módosításához.

A társulási megállapodás módosítása és a módosításokkal egységes szerkezetbe foglalt társulási megállapodás jelen előterjesztés 1-2. számú mellékletét képezi. Az egységes szerkezetű megállapodásban a módosítással érintett részek sárga kijelöléssel szerepelnek.

A Pénzügyi és Ügyrendi Bizottság az előterjesztést a 2023. június 22-i ülésén megtárgyalta, a 42/2023. (VI. 22.) számú határozatával elfogadta, és a Képviselő-testületnek elfogadásra javasolja.

Kérem a T. Képviselő-testületet, hogy az előterjesztést tárgyalja meg, majd azt követően fogadja el a következő határozati javaslatot:

**Határozati javaslat:**

Zalaszentgrót Város Önkormányzata Képviselő-testülete a ZalA-KAR Térségi Innovációs Társulás Társulási Megállapodásának módosítását, valamint az egységes szerkezetbe foglalt Társulási Megállapodást – a Társulási Tanács 7/2023. (V. 23.) számú határozatának megfelelően – jelen előterjesztés szerinti formában és tartalommal elfogadja.

A Képviselő-testület felhatalmazza a polgármestert a Társulási Megállapodás módosításának, valamint az egységes szerkezetbe foglalt Társulási Megállapodás aláírására.

A Képviselő-testület felkéri a jegyzőt, hogy a Társulási Megállapodás módosításának elfogadásáról szóló határozati kivonat egy példányának megküldésével a ZalA-KAR Térségi Innovációs Társulást értesítse.

Határidő: 2023. augusztus 31.

Felelős: Baracskai József polgármester

Dr. Simon Beáta jegyző

**Zalaszentgrót**, 2023. június 26.

**Baracskai József**

polgármester

A határozati javaslat a törvényességi előírásoknak megfelel.

**Dr. Simon Beáta**

jegyző