Szám: 1-6/2023.

13. sz. napirendi pont

**Előterjesztés**

**Zalaszentgrót Város Önkormányzata Képviselő-testületének**

**2023. június 29-i rendes, nyilvános ülésére**

**Tárgy:** Döntés a SZE-VA GRÓT nKft. által kiírt pályázat elbírálásáról és SZE-VA GRÓT nKft. Alapító Okiratának módosításáról

**Tisztelt Képviselő-testület!**

1. **Döntés a SZE-VA GRÓT nKft. által kiírt pályázat elbírálásáról**

Zalaszentgrót Város Önkormányzata Képviselő-testülete az elmúlt időszakban több, a város közművelődését és a könyvtári ellátás biztosítását jelentősen érintő döntést hozott, amelyek kronológiai sorrendisége és egymásra épülése vezetett a napirend tárgyát képező előterjesztés elkészítéséhez.

A hivatkozott határozatok és azok tartalma összefoglalva a következő:

* 40/2023. (III.29.) számú képviselő-testületi határozat: Döntés a Városi Könyvtár és Művelődési-Felnőttképzési Központ által biztosított **feladatellátás nonprofit gazdasági társasági formába történő kiszervezéséhez való elvi egyetértésről**.
* 43/2023. (III. 29) számú képviselő-testületi határozat: A **SZE-VA GRÓT** Kulturális és Vagyongazdálkodási Szolgáltató Nonprofit Korlátolt Felelősségű Társaság **megalapítása** és alapító okiratának elfogadása.
* 44/2023. (III.29.) számú képviselő-testületi határozat: A **SZE-VA GRÓT** Kulturális és Vagyongazdálkodási Szolgáltató Nonprofit Korlátolt Felelősségű Társaság **ügyvezetőjének megválasztása.**
* 55/2023. (IV.27.) számú képviselő-testületi határozat: Döntés a **Városi Könyvtár és Művelődési-Felnőttképzési Központ jogutód nélkül** 2023. június 30-i hatállyal **megszüntetéséről**.
* 68/2023. (V.25.) számú képviselő-testületi határozat: A feladatellátás jogi keretét 2023. július 01. napjától biztosító **közművelődési megállapodás elfogadása**.

A fenti képviselő-testületi döntések alapján – figyelemmel a kulturális intézményben foglalkoztatottak munkaköreiről és foglalkoztatási követelményeiről, az intézményvezetői pályázat lefolytatásának rendjéről, valamint egyes kulturális tárgyú rendeletek módosításáról szóló 39/2020. (X.30.) EMMI rendeletben foglalt rendelkezésekre – a **SZE-VA GRÓT** Kulturális és Vagyongazdálkodási Szolgáltató Nonprofit Korlátolt Felelősségű Társaság (a továbbiakban: nKft.) **pályázatot írt cégvezető munkakör betöltésére** a közművelődési és nyilvános könyvtári ellátás szakmai előírásoknak megfelelő biztosítása érdekében. A cégvezető kinevezésére egyrészt a Polgári Törvénykönyvről szóló 2013. évi V. törvény, másrészt a nKft. alapító okirata ad felhatalmazást.

A pályázati kiírás lényeges tartalmi elemeiként az alábbiak kerültek meghatározásra:

1. **A cégvezető munkakörébe tartozó feladatok:**

A cégvezető a közművelődési feladatok, a közművelődési célok és programok megvalósítása, a közművelődési megállapodásban meghatározott alapszolgáltatások megszervezése, biztosítása mellett a vezetői megbízás keretében végzi a közművelődési feladatok ellátásának koordinálását, irányítását, ellenőrzését, a költségvetés betartását, valamint a fenntartó és az ügyvezető által hozott döntések végrehajtását. A cégvezető felelős a feladatellátáshoz biztosított önkormányzati vagyon szakszerű és jogszerű használatáért és megőrzéséért. A cégvezető felelős a fenti jogszabályokban, valamint Zalaszentgrót Város Önkormányzata Képviselő-testületének a helyi közművelődésről szóló 15/2020. (XI. 27.) önkormányzati rendeletében, továbbá az nKft. hatályos Alapító okiratának 3. pontjában meghatározott tevékenységek ellátásáért, így különösen: nyomdai előkészítő tevékenység, könyvkiadás, egyéb kiadói tevékenység, nyomás, televízióműsor összeállítása, szolgáltatása, folyóirat, időszaki kiadvány kiadása, hangfelvételi készítése, kiadása, PR, kommunikáció, médiareklám, m.n.s egyéb közösségi, társadalmi tevékenység, piac-közvéleménykutatás, film-, video-, televízióműsor-gyártás.

1. **Pályázati feltételek:**

A cégvezetőnek a kulturális intézményben foglalkoztatottak munkaköreiről és foglalkoztatási követelményeiről, az intézményvezetői pályázat lefolytatásának rendjéről, valamint egyes kulturális tárgyú rendeletek módosításáról szóló39/2020. (X. 30.) EMMI rendelet 1. melléklet 9. pontjában meghatározott feltételeknek kell megfelelnie:

1. elvárt végzettség: szakirányú felsőfokú végzettség, vagy felsőfokú végzettség és közművelődési szakképzettség vagy nem szakirányú felsőfokú végzettség és felsőfokú szakirányú szakképesítés;
2. elvárt szakmai gyakorlat: végzettségének, szakképzettségének vagy szakvizsgájának és egyben a SZE-VA GRÓT Kft. Alapító Okiratában és jelen pályázati felhívás 3. pontjában foglalt tevékenységeinek megfelelő feladatkörben legalább ötéves szakmai gyakorlat;
3. államháztartási és vezetési ismereteket nyújtó, legalább 120 órás képzés igazolt elvégzése, ennek hiányában a vezető állású munkavállalói munkakör betöltését követő két éven belül a képzés elvégezése, és az azt igazoló okirat bemutatása a munkáltatói jogkör gyakorlójának;
4. elvárt tudományos tevékenység: kiemelkedő szakmai vagy szakirányú tudományos tevékenység.
5. magyar állampolgárság;
6. büntetlen előélet, továbbá nem áll a tevékenység folytatását kizáró foglalkoztatástól eltiltás hatálya alatt;
7. cselekvőképesség;
8. az egyes vagyonnyilatkozat-tételi kötelezettségről szóló 2007. évi CLII. törvény alapján vagyonnyilatkozat-tételi eljárás lefolytatásának vállalása.
9. **A pályázat elbírálásánál előnyt jelent:**
10. vezetői tapasztalat;
11. „B” kategóriás jogosítvány;
12. Microsoft felhasználói ismerete.
13. **A munkaviszony kezdő időpontja:** 2023. július 01., próbaidő mértéke: 3 hónap
14. **A munkaviszony befejező időpontja:** 2028. június 30.
15. **Foglalkoztatás jellege:** teljes munkaidő
16. **A pályázat részeként benyújtandó igazolások, iratok:**
17. részletes szakmai önéletrajz,
18. a vezetésre, fejlesztésre vonatkozó részletes szakmai és vezetési program (a szakmai helyzetelemzésre épülő fejlesztési elképzeléssel);
19. pályázati feltételekben meghatározottak igazolása (iskolai végzettséget, szakképzettséget, szakképesítést tanúsító okirat(ok) és egyéb végzettségek, bizonyítványok másolata;
20. a feltételként előírt szakmai gyakorlatról szóló igazolás(ok) másolata;
21. 3 hónapnál nem régebbi hatósági erkölcsi bizonyítvány, amely tartalmazza azt is, hogy a pályázó foglalkozástól eltiltás hatálya alatt nem áll;
22. nyilatkozat a bérigényről;
23. hozzájárulás a pályázati anyagban foglalt személyes adatok pályázati eljárással összefüggésben szükséges kezeléséhez;
24. hozzájárulás ahhoz, hogy a pályázati anyagot a véleményezésre jogosultak megismerhetik;
25. nyilatkozat az Mt. 211. § szerinti összeférhetetlenség hiányáról;
26. nyilatkozat arról, hogy a pályázó nem áll cselekvőképességet kizáró vagy korlátozó gondnokság alatt;
27. nyilatkozat arról, hogy a vagyonnyilatkozat-tételi kötelezettséget a pályázó megbízása esetén teljesíti;
28. nyilatkozat arról, hogy pályázatának nyilvános ülésen történő elbírálásához hozzájárul, vagy kéri zárt ülés tartását.
29. **A pályázat benyújtásának határideje:** 2023. június 12. (hétfő) 16:00 óra

A pályázati határidő lejártáig 1 db pályázat érkezett. A pályázó neve: Virrasztó Zsolt Alibánfa, Petőfi u. 24. szám alatti lakos. A benyújtott pályázati dokumentáció jelen előterjesztés 1. mellékletét képezi.

A pályázó akként nyilatkozott, hogy hozzájárul a benyújtott pályázati anyag tartalmának véleményezésére jogosultak által történő benyújtására, valamint a nyilvános ülésen való tárgyaláshoz.

A cégvezető kinevezésére a Polgári Törvénykönyvről szóló 2013. évi V. törvény 3:113.§-a alapján társaság legfőbb szerve, jelesül Zalaszentgrót Város Önkormányzatának Képviselő-testülete jogosult.

1. **Döntés a SZE-VA GRÓT nKft. Alapító Okiratának módosításáról**

Zalaszentgrót Város Önkormányzata, mint alapító által létrehozott gazdasági társaság a SZE-VA GRÓT Kulturális és Vagyongazdálkodási Szolgáltató Nonprofit Korlátolt Felelősségű Társaság (a továbbiakban: Kft.), amely 2023. áprilisában kezdte meg a működését. A Kft. nonprofit társaság formájában működik. A Kft. Alapító Okiratát Zalaszentgrót Város Önkormányzata Képviselő-testülete a 2023. március 29-én tartott ülésén, a 43/2023. (III.29.) számú határozatával fogadta el.

A Kft., mint egyszemélyes gazdasági társaság működésére vonatkozó szabályokat a Polgári Törvénykönyvről szóló 2013. évi V. törvény (a továbbiakban: Ptk.) rendelkezései határozzák meg. A Ptk. 3:109. § (4) bekezdése alapján az egyszemélyes gazdasági társaság esetén a legfőbb szerv hatáskörét az alapító vagy az egyedüli tag gyakorolja. A Kft. esetében a döntéshozó szerv a Képviselő-testület.

Ahogy az ismert a T. Képviselő-testület előtt az elmúlt időszakban több, a város közművelődését és a könyvtári ellátás biztosítását jelentősen érintő döntés született. A átalakítás folyamatának egyik lépése a feladatellátást biztosító közművelődési megállapodás megkötése, valamint a közművelődés és nyilvános könyvtári ellátás divízió tekintetében arra alkalmas munkavállaló foglalkoztatására irányuló pályázati eljárás lefolytatása. A pályázat eredménye alapján szükséges a változás átvezetése az alapító okiratban.

Erre hivatkozással elkészítésre került a Kft. alapító okiratának módosítással egységes szerkezetbe foglalt alapító okirata, amely jelen előterjesztés 2. mellékletét képezi. (a változásoka piros színnel jelölve) A határozati javaslat a módosítással érintett szövegrészeket tartalmazza.

A Szociális és Humán Ügyek Bizottsága az előterjesztést a 2023. június 22-i ülésén megtárgyalta és a 32/2023. (VI. 22.) számú határozatával Virrasztó Zsolt pályázó cégvezetői megbízását támogatja és 33/2023 (VI.22.) számú határozatával a SZE-VA GRÓT Kulturális és Vagyongazdálkodási Szolgáltató Nonprofit Korlátolt Felelősségű Társaság alapító okirat módosítását a Képviselő-testületnek elfogadásra javasolja.

Kérem a T. Képviselő-testületet, hogy az előterjesztést tárgyalja meg és fogadja el az alábbi határozati javaslatokat:

**Határozati javaslatok:**

Zalaszentgrót Város Önkormányzata Képviselő-testülete az általa alapított, 100 %-os tulajdonában lévő SZE-VA GRÓT Kulturális és Vagyongazdálkodási Szolgáltató Nonprofit Korlátolt Felelősségű Társaság (székhelye: 8790 Zalaszentgrót, Dózsa György utca 1.) legfőbb döntéshozó szerve hatáskörében eljárva a SZE-VA GRÓT Kulturális és Vagyongazdálkodási Szolgáltató Nonprofit Korlátolt Felelősségű Társaság által a cégvezető munkakörre kiírt pályázati eljárást érvényesnek és eredménytelennek nyilvánítja.

Zalaszentgrót Város Önkormányzata Képviselő-testülete, mint a A SZE-VA GRÓT Kulturális és Vagyongazdálkodási Szolgáltató Nonprofit Korlátolt Felelősségű Társaság legfőbb szerve cégvezető munkakörre 2023. július 01. napjától 2028. június 30. napjáig – 3 hónapos próbaidő kikötésével – Virrasztó Zsolt 8921 Alibánfa, Petőfi u. 24. szám alatti lakos pályázót bízza meg.

A Képviselő-testület felhatalmazza a polgármestert a szükséges intézkedések megtételére.

A Képviselő-testület felkéri a jegyzőt, hogy döntésről pályázót a határozati kivonat egy példányának megküldésével értesítse, valamint felkéri az ügyvezetőt, hogy tegye meg a szükséges intézkedéseket a nyertes pályázóval történő foglalkoztatási jogviszony előkészítésével kapcsolatban.

Határidő**:** 2023. június 30.

Felelős**:** Baracskai József polgármester

Dr. Simon Beáta jegyző

Tóth István ügyvezető

Zalaszentgrót Város Önkormányzata Képviselő-testülete, mint a SZE-VA GRÓT Kulturális és Vagyongazdálkodási Szolgáltató Nonprofit Korlátolt Felelősségű Társaság (székhelye: 8790 Zalaszentgrót, Dózsa György utca 1.) legfőbb döntéshozó szerve hatáskörében eljárva úgy dönt, hogy a SZE-VA GRÓT Kulturális és Vagyongazdálkodási Szolgáltató Nonprofit Korlátolt Felelősségű Társaság Alapító Okiratát a Polgári Törvénykönyvről szóló 2013. évi V. törvény rendelkezéseinek megfelelően az alábbiak szerint módosítja:

Az Alapító Okirat 12. pontja az alábbi 12.2. ponttal egészül ki:

„12.2. A cégvezető neve: **Virrasztó Zsolt**

Lakcím: **8921Alibánfa, Petőfi u. 24.**

Az ügyvezetői megbízatás **határozott időre** szól.

A megbízatás kezdő időpontja: **2023. 07.01.**

A megbízatás lejárta: **2028. 06 30.**”

Az Alapító Okirat 16. pontja az alábbi 16.3. ponttal egészül ki:

*„.16.3. A képviselő-testület az Alapító Okiratot a 2023. június 29-én tartott ülésén, a …/2023. ( VI.29.) számú határozatával módosította.*

Az Alapító Okirat jelen módosítással nem érintett részei változatlan tartalommal érvényben maradnak.

A Képviselő-testület felhatalmazza a polgármestert az Alapító Okirat, valamint a módosító okiratot aláírására. A polgármester felkéri a jegyzőt és a Kft. ügyvezetőjét, hogy a tegyék meg a szükséges intézkedéseket az Alapító Okirat módosításának Cégbíróságon történő átvezetése érdekében.

Határidő**:** 2023. június 30.

Felelős**:** Baracskai József polgármester

Dr. Simon Beáta jegyző

Tóth István Lajos ügyvezető

**Zalaszentgrót**, 2023. június 26.

|  |  |
| --- | --- |
|  | **Baracskai József**  polgármester |

A határozati javaslat a törvényességi előírásnak megfelel.

|  |  |
| --- | --- |
|  | **Dr. Simon Beáta**  jegyző |

1. *melléklet*

AZ EGYSZEMÉLYES KORLÁTOLT FELELŐSSÉGŰ TÁRSASÁG ALAPÍTÓ OKIRATA

(módosításokkal egységes szerkezetbe foglaltan)

Zalaszentgrót Város Önkormányzata alapító a következők szerint állapítja meg a SZE-VA GRÓT Kulturális és Vagyongazdálkodási Szolgáltató Nonprofit Korlátolt Felelősségű Társaság alapító okiratát figyelemmel a 21/2006. (V. 18.) IM rendeletben meghatározott szerződésminta tartalmára is:

**1. A társaság cégneve, székhelye, telephelye(i), fióktelepe(i)**

1.1. A társaság cégneve: **SZE-VA GRÓT Kulturális és Vagyongazdálkodási Szolgáltató Nonprofit Korlátolt Felelősségű Társaság**

A társaság rövidített cégneve: **SZE-VA GRÓT Nonprofit Kft.**

1.2. A társaság székhelye: **8790 Zalaszentgrót, Dózsa György utca 1.**

A társaság székhelye egyben a központi ügyintézés helye is.

1.4. A társaság telephelye(i):

1.5. A társaság fióktelepe(i):

1.6. A társaság célja:

Zalaszentgrót Város Önkormányzata Képviselő-testülete, mint egyszemélyes alapító jelen alapító okirat elfogadásával és aláírásával kifejezi azon elhatározását, hogy az alább nevesített jogszabályokban meghatározott feladat és hatásköreként szabályozott helyi közügyek, valamint a helyben biztosítható közfeladatok körében

* a Magyarország helyi önkormányzatairól szóló 2011. évi CLXXXIX. törvényben (Mötv.) 13. § (1) bekezdésének 2. pontja szerint ellátandó településüzemeltetés keretében a közparkok és egyéb közterületek kialakítása és fenntartása;
* Mötv. 13. § (1) bekezdésének 7. pontjában nevesített a kulturális szolgáltatások közül a nyilvános könyvtári ellátás biztosítása; filmszínház, előadó-művészeti szervezet támogatása, a kulturális örökség helyi védelme; a helyi közművelődési tevékenység támogatása, a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény 64.§ (1) bekezdésében rögzített települési könyvtári ellátás biztosítása, és a 76.§ (1) bekezdésében nevesített helyi közművelődési tevékenység támogatása

feladatok maradéktalan és magas színvonalon történő ellátását nonprofit gazdasági társaságával kívánja biztosítani.

A nonprofit cég alapításával alapító célja, hogy jogszabályban meghatározott kötelező feladatainak ellátásához optimalizált, az erőforrásokat jól felhasználó, rugalmasabb gazdasági és szakmai feltételeket kíván kialakítani, melynek révén elérhető a hatékonyabb működtetés, ésszerűbb gazdálkodás, a külső források eredményesebb bevonása, az infrastrukturális és szakmai szabad kapacitás értékesítése, a gazdaságosabb és hatékonyabb szervezet működtetésével teljesítmény- és minőségszemléletű szolgáltatás erősödése.

**2. A társaság alapítója**

2.1. Cégnév (név):**Zalaszentgrót Város Önkormányzata**

Cégjegyzékszám (nyilvántartási szám):**734390**

Székhely: **8790 Zalaszentgrót, Dózsa György utca 1.**

Képviseletre jogosult neve: **Baracskai József polgármester**

Lakcím: **8790 Zalaszentgrót, Batthyány Lajos u. 42. 2. em. 3. a.**

**3. A társaság tevékenységi köre(i)**

3.1. Főtevékenység: **9004 '08 Művészeti létesítmények működtetése**

3.2. Egyéb tevékenységi kör(ök):**1812 '08 Nyomás (kivéve: napilap)**

**1813 '08 Nyomdai előkészítő tevékenység**

**1820 '08 Egyéb sokszorosítás**

**4724 '08 Kenyér-, pékáru-, édesség-kiskereskedelem**

**4725 '08 Ital-kiskereskedelem**

**4729 '08 Egyéb élelmiszer-kiskereskedelem**

**4759 '08 Bútor, világítási eszköz, egyéb háztartási cikk kiskereskedelme**

**4761 '08 Könyv-kiskereskedelem**

**4762 '08 Újság-, papíráru-kiskereskedelem**

**4763 '08 Zene-, videofelvétel kiskereskedelme**

**4765 '08 Játék-kiskereskedelem**

**4771 '08 Ruházat kiskereskedelem**

**4777 '08 Óra-, ékszer-kiskereskedelem**

**4778 '08 Egyéb m.n.s. új áru kiskereskedelme**

**4781 '08 Élelmiszer, ital, dohányáru piaci kiskereskedelme**

**4789 '08 Egyéb áruk piaci kiskereskedelme**

**4799 '08 Egyéb nem bolti, piaci kiskereskedelem**

**5520 '08 Üdülési, egyéb átmeneti szálláshely-szolgáltatás**

**5610 '08 Éttermi, mozgó vendéglátás**

**5621 '08 Rendezvényi étkeztetés**

**5629 '08 Egyéb vendéglátás**

**5630 '08 Italszolgáltatás**

**5811 '08 Könyvkiadás**

**5814 '08 Folyóirat, időszaki kiadvány kiadása**

**5819 '08 Egyéb kiadói tevékenység**

**5911 '08 Film-, video-, televízióműsor-gyártás**

**5914 '08 Filmvetítés**

**5920 '08 Hangfelvétel készítése, kiadása**

**6020 '08 Televízióműsor összeállítása, szolgáltatása**

**6311 '08 Adatfeldolgozás, web-hoszting szolgáltatás**

**6312 '08 Világháló-portál szolgáltatás**

**6399 '08 M.n.s. egyéb információs szolgáltatás**

**6820 '08 Saját tulajdonú, bérelt ingatlan bérbeadása, üzemeltetése**

**6832 '08 Ingatlankezelés**

**7021 '08 PR, kommunikáció**

**7022 '08 Üzletviteli, egyéb vezetési tanácsadás**

**7220 '08 Társadalomtudományi, humán kutatás, fejlesztés**

**7312 '08 Médiareklám**

**7320 '08 Piac-, közvélemény-kutatás**

**7410 '08 Divat-, formatervezés**

**7420 '08 Fényképészet**

**7490 '08 M.n.s. egyéb szakmai, tudományos, műszaki tevékenység**

**8110 '08 Építményüzemeltetés**

**8121 ’08 Általános épülettakarítás**

**8122 ’08 Egyéb épület-, ipari takarítás**

**8130 ’08 Zöldterület-kezelés**

**8211 '08 Összetett adminisztratív szolgáltatás**

**8219 '08 Fénymásolás, egyéb irodai szolgáltatás**

**8230 '08 Konferencia, kereskedelmi bemutató szervezése**

**8299 '08 M.n.s. egyéb kiegészítő üzleti szolgáltatás**

**8412 '08 Egészségügy, oktatás, kultúra, egyéb szociális szolgáltatás (kivéve: társadalombiztosítás) igazgatása**

**8532 '08 Szakmai középfokú oktatás**

**8541 '08 Felső szintű, nem felsőfokú oktatás**

**8542 '08 Felsőfokú oktatás**

**8551 '08 Sport, szabadidős képzés**

**8552 '08 Kulturális képzés**

**8559 '08 M.n.s. egyéb oktatás**

**8560 '08 Oktatást kiegészítő tevékenység**

**9001 '08 Előadó-művészet**

**9002 '08 Előadó-művészetet kiegészítő tevékenység**

**9003 '08 Alkotóművészet**

**9101 '08 Könyvtári, levéltári tevékenység**

**9102 '08 Múzeumi tevékenység**

**9103 '08 Történelmi hely, építmény, egyéb látványosság működtetése**

**9329 '08 M.n.s. egyéb szórakoztatás, szabadidős tevékenység**

**9499 ’08 M.n.s. egyéb közösségi, társadalmi tevékenység**

**4. A társaság működésének időtartama**

A társaság időtartama:**határozatlan.**

**5. A társaság törzstőkéje**

5.1. A társaság törzstőkéje **3.000.000,-** Ft,

azaz **Hárommillió** forint, amely

*a)*  **1.500.000,-** Ft, azaz **Egymilló-ötszázezer** forint készpénzből,

*b)* **1.500.000,-** Ft, azaz **Egymilló-ötszázezer** forint nem pénzbeli vagyoni hozzájárulásból áll.

5.2. Ha a pénzbeli vagyoni hozzájárulás szolgáltatása körében a 6. pont lehetőséget ad arra, hogy a cégbejegyzési kérelem benyújtásáig a tag a pénzbetétjének felénél kisebb összeget fizessen meg, vagy a cégbejegyzési kérelem benyújtásáig be nem fizetett pénzbeli vagyoni betétjét a tag egy éven túli határidőig szolgáltassa, a társaság mindaddig nem fizet osztalékot a tagnak, amíg a ki nem fizetett és a tag törzsbetétére az osztalékfizetés szabályai szerint elszámolt nyereség a tag által teljesített pénzbeli vagyoni hozzájárulással együtt el nem éri a törzstőke mértékét. A tag a még nem teljesített pénzbeli vagyoni hozzájárulása összegének erejéig helytáll a társaság tartozásaiért.

5.3. A törzstőke teljesítésének megtörténtét az ügyvezető köteles a cégbíróságnak bejelenteni.

**6. A tag törzsbetétje**

6.1. Név (Cégnév): **Zalaszentgrót Város Önkormányzata**

A törzsbetét összege: **3.000.000,-** Ft

A törzsbetét összetétele:

*a)* Készpénz: **1.500.000,-** Ft.

Cégbejegyzésig szolgáltatandó összeg: **1.500.000,-** Ft, mértéke a tag pénzbetétjének **100** %-a, a szolgáltatás módja: befizetés a társaság pénzforgalmi számlájára / a társaság házipénztárába.

A fennmaradó összeget :……………………………………-iga társaság pénzforgalmi számlájára fizeti be.

*b)* Nem pénzbeli vagyoni hozzájárulás:

megnevezése: 1 db MTZ 320, 4 Belarus traktor (YLZ-112 forgalmi rendszámú), értéke: 889.313,- Ft,

megnevezése: 1 db pótkocsi (Badog) (YID-591 forgalmi rendszámú), értéke: 76.000,- Ft,

megnevezése: 1 db traktorra szerelhető fűnyíró adapter (MUL 130), értéke: 50.000,- Ft,

megnevezése: 1 db benzinmotoros fűnyíró (MTD), értéke: 7.500,- Ft,

megnevezése: 1 db benzinmotoros fűnyíró (MTD), értéke: 7.500,- Ft,

megnevezése: 1 db damilos fűkasza (Stihl FS 460), értéke: 29.000,- Ft,

megnevezése: 1 db damilos fűkasza (Stihl FS 460), értéke: 29.000,- Ft,

megnevezése: 1 db damilos fűkasza (Stihl FS 460), értéke: 29.000,- Ft,

megnevezése: 1 db damilos fűkasza (Husquarna 543 RS), értéke: 34.000,- Ft,

megnevezése: 1 db MTD 175/107H - ráülős kistraktor, értéke: 130.000,- Ft,

megnevezése: 1 db ST Sh 86 lombszívó/fúvó, értéke: 19.000,- Ft,

megnevezése: 1 db damilos fűkasza (Stihl FS 510), értéke: 46.687,- Ft,

megnevezése: 1 db damilos fűkasza (Stihl FS 460), értéke: 29.000,- Ft,

megnevezése: 1 db damilos fűkasza (Stihl FS 460), értéke: 29.000,- Ft,

megnevezése: 1 db Husqvarna 440 láncfűrész, értéke: 26.000,- Ft,

megnevezése: 1 db fűkasza (Stihl FS 360 C), értéke: 33.000,- Ft,

megnevezése: 1 db Magassági ágvágó St HT101, értéke: 36.000,- Ft,

A bejegyzési kérelem cégbírósághoz történő benyújtásáig a nem pénzbeli vagyoni hozzájárulást teljes egészében a társaság rendelkezésére kell bocsátani.

**7. Üzletrész**

7.1 A törzsbetéthez kapcsolódó tagsági jogok és kötelezettségek összessége az üzletrész, amely a társaság bejegyzésével keletkezik.

**8. Az egyszemélyes társaság működése**

8.1. Az egyszemélyes társaság a saját üzletrészét nem szerezheti meg.

8.2. Ha az egyszemélyes társaság az üzletrész felosztása vagy a törzstőke felemelése folytán új tagokkal egészül ki és így többszemélyessé válik, a tagok kötelesek az alapító okiratot társasági szerződésre módosítani.

**9. A nyereség felosztása**

9.1. A SZE-VA GRÓT Nonprofit Kft. üzletszerű gazdasági tevékenységet csak kiegészítő jelleggel folytat, a társaság tevékenységéből származó nyereség a tag részére nem osztható fel, az a gazdasági társaság vagyonát gyarapítja.

**10. Az alapítói határozat**

10.1.A taggyűlés hatáskörébe tartozó kérdésekben a tag írásban határoz és a döntés az ügyvezetéssel való közléssel válik hatályossá.

10.2. A legfőbb szerv hatáskörét a tag gyakorolja.

10.3. Az alapító kizárólagos hatáskörébe tartozik:

1. a számviteli törvény szerinti beszámoló jóváhagyása

2. pótbefizetés elrendelése és visszatérítése

3. elővásárlási jog gyakorlása a társaság által

4. az elővásárlási jogra jogosult személy kijelölése

5. az üzletrész kívülálló személyre történő átruházásánál a beleegyezés megadása

6. eredménytelen árverés esetén döntés az üzletrészről

7. üzletrész felosztásához való hozzájárulás és az üzletrész bevonásának elrendelése

8. a tag kizárásának kezdeményezéséről való határozat

9. a törvényben foglaltak kivételével az ügyvezető megválasztása, visszahívása, díjazásának megállapítása

10. a felügyelő bizottság tagjainak megválasztása, visszahívása és díjazásának megállapítása

11. a könyvvizsgáló megválasztása, visszahívása és díjazásának megállapítása

12. olyan szerződés megkötésének jóváhagyása amelyet a társaság saját tagjával, ügyvezetőjével vagy azok közeli hozzátartozójával illetve élettársával köt

13. a tagok, az ügyvezető a felügyelő bizottsági tagok, illetve a könyvvizsgáló elleni követelések érvényesítése

14. a társaság beszámolójának, ügyvezetésének, gazdálkodásának könyvvizsgáló által történő megvizsgálásának elrendelése

15. az elismert vállalatcsoport létrehozásának előkészítéséről és az uralmi szerződés tervezetének tartalmáról való döntés, az uralmi szerződés tervezetének jóváhagyása

16. a társaság jogutód nélküli megszűnésének, átalakulásának elhatározása

17. a társasági szerződés módosítása

18. a törzstőke felemelésének és leszállításának elhatározása

19. törzstőke emelés esetén a tagok elsőbbségi jogának kizárása

20. törzstőke emelés során a kisebbségi jog gyakorlására jogosultak kijelölése, törzstőke felemelésekor, illetve az elsőbbségi jog gyakorlása esetén a törzsbetétek arányától való eltérés megállapítása

21. törzstőke leszállításkor a törzsbetétek arányától való eltérés megállapítása

22. mindazon ügyek, amelyeket törvény vagy alapító okirat (társasági szerződés) a taggyűlés kizárólagos hatáskörébe utal, így különösen:

- éves üzleti és gazdálkodási terv elfogadása

- társaság szervezeti és működési szabályzatának elfogadása

- hitelfelvétel

**11. Az ügyvezetés és képviselet**

11.1.A társaság ügyvezetésére és képviseletére jogosult ügyvezetője:

Név: **Tóth István Lajos**

Lakcím: **8900 Zalaegerszeg, Gábor Áron u. 36.**

Az ügyvezetői megbízatás **határozott időre** szól.

A megbízatás kezdő időpontja: **2023. 03. 29.**

A megbízatás lejárta: **2028. 03. 28.**

A vezető tisztségviselő a társaság ügyvezetését **munkaviszonyban** látja el.

11.2. Az ügyvezető feladatai és felelőssége:

A társaság ügyeinek intézését és a társaság képviseletét az ügyvezető látja el. Az ügyvezető kötelezettsége továbbá a társaság üzleti könyveinek vezetése, az éves beszámoló, vagyonkimutatás elkészítése és az alapító elé terjesztése. Az ügyvezető a fentieken túlmenően köteles a társasági szerződés módosításának, továbbá a cégjegyzékbe bejegyzett jogoknak, tényeknek és adatoknak, illetve ezek változásának és a törvényben előírt más adatoknak a cégbírósághoz való bejelentésére.

Az ügyvezető korlátlanul és egyetemlegesen felel azokért a károkért, amelyek a bejelentett adat, jog vagy tény valótlanságából, illetve a bejelentés késedelméből, vagy elmulasztásából származnak. Az ügyvezető köteles az alapító kérésére a társaság ügyeiről felvilágosítást adni, a társaság üzleti könyveibe és irataiba való betekintést lehetővé tenni. A betekintési jog gyakorlása azonban nem járhat a társaság üzleti érdekeinek és üzleti titkainak sérelmével.

A hatályos jogszabályok, az alapító okirat (társasági szerződés) valamint az alapító által hozott határozatok betartásának elmulasztásáért vagy rendelkezéseinek megszegéséért, továbbá az ügyvezetési feladatok ellátásával kapcsolatos egyéb kötelezettségek megszegéséért, továbbá az ebből eredő kártért az ügyvezető a társasággal szemben felel.

**12. Cégvezető**

12.1. A társaságnál cégvezető kinevezésére sor kerülhet.

12.2. A cégvezető neve: **Virrasztó Zsolt**

Lakcím: **8921Alibánfa, Petőfi u. 24.**

Az ügyvezetői megbízatás **határozott időre** szól.

A megbízatás kezdő időpontja: **2023. 07.01.**

A megbízatás lejárta: **2028. 06 30.**

**13. Cégjegyzés**

13.1. Az önálló cégjegyzésre jogosult: Tóth István.

**14. Felügyelőbizottság**

14.1. A társaságnál felügyelőbizottság választásárakerül sor.

14.2. A társaságnál nem ügydöntő felügyelőbizottság működik. A Felügyelő Bizottság tagjai közül elnököt választ.

14.3. A felügyelőbizottság tagjai:

Név: **Dr. Dézsenyi Veronika Éva**

Lakcím: **8793 Tekenye, Tölgyvári utca 35.**

A megbízatás**határozott időre**szól.

A megbízatás kezdő időpontja: **2023. 03. 29.**

A megbízatás lejárta: **2028. 03. 28.**

Név: **Kiss Imre Béla**

Lakcím: **8790 Zalaszentgrót, Sportpálya utca 5.**

A megbízatás**határozott** **időre**szól.

A megbízatás kezdő időpontja: **2023. 03. 29.**

A megbízatás lejárta: **2028. 03. 28.**

Név: **Bali-Gangl Andrea Ilona**

Lakcím: **8790 Zalaszentgrót, Király utca 12.**

A megbízatáshatározott időreszól.

A megbízatás kezdő időpontja**: 2023. 03. 29.**

A megbízatás lejárta: **2028. 03. 28.**

14.4. A Felügyelő Bizottság folyamatosan jogosult ellenőrizni a társaság ügyvezetését és ennek során jogában áll akár testületileg akár valamely tagja által a társaság könyveibe, irataiba betekinteni, azokat megvizsgálni, vagy szakértővel megvizsgáltatni. A társaság vezető tisztségviselői, illetve vezetői állású munkavállalói a megkereséstől számított legkésőbb 8 napon belül kötelesek a megkeresésnek eleget tenni és a kért felvilágosítást megadni. A számviteli törvény szerinti beszámolóról az alapító csak a Felügyelő Bizottság írásbeli jelentésének birtokában határozhat. A Felügyelő Bizottság üléseit az elnök szükség szerint hívja össze, de évente kétszer köteles összehívni. Az ülés összehívását – az ok és cél megjelölésével – a Felügyelő Bizottság bármely tagja írásban kérheti az Elnöktől, aki a kérelem kézhezvételétől számított 8 napon belül köteles intézkedni a Felügyelő Bizottság összehívásáról. Ha az Elnök a kérelemnek nem tesz eleget a tag maga jogosult az ülés összehívására.

A Felügyelő Bizottság ülése akkor határozatképes, ha tagjainak legalább kétharmada, háromtagú Felügyelő Bizottság esetén mindhárom tag jelen van. A Felügyelő Bizottság határozatait egyszerű szótöbbséggel hozza.

A Felügyelő Bizottság a Ptk. és az alapító okirat (társasági szerződés) keretei között a saját maga által kialakított ügyrend szerint működik, amelyet az alapító (taggyűlés) hagy jóvá.

A Felügyelő Bizottság üléseiről jegyzőkönyvet kell vezetni, amelyet az elnök, a jegyzőkönyvvezető ír alá és egy Felügyelő Bizottsági tag hitelesít. A jegyzőkönyvet haladéktalanul, de legkésőbb a Felügyelő Bizottsági ülést követő 15 napon belül meg kell küldeni az ügyvezetőnek.

**15. A társaság megszűnése**

15.1. A társaság jogutód nélküli megszűnése esetében a hitelezők kielégítése után fennmaradó vagyon az alapítót illeti meg.

**16. Egyéb rendelkezések**

16.1.Azokban az esetekben, amikor a Polgári Törvénykönyvről szóló 2013. évi V. törvény (Ptk.) a társaságot kötelezi arra, hogy közleményt tegyen közzé, a társaság e kötelezettségéneka Cégközlönyben tesz eleget.

16.2. A jelen alapító okiratban nem szabályozott kérdésekben a Ptk. rendelkezéseit kell alkalmazni.

16.3. A képviselő-testület az Alapító Okiratot a 2023. június 29-én tartott ülésén, a …/2023. (VI.29.) számú határozatával módosította.

Zalaszentgrót, 2023. június 29.

Az alapító aláírása:

......................................................................................................................................

Zalaszentgrót Város Önkormányzata (képviseli: **Baracskai József** polgármester)

Az okiratot szerkesztettem és ellenjegyzem:

Zalaszentgrót, 2023. június 29.

1. **melléklet**

**Apportlista**

